El termini de presentació de sol·licituds és del 12 de juny al 13 de setembre de 2019
Juntament amb la sol·licitud, s'ha d'aportar la documentació següent:
L'Agència de l'Habitatge de Catalunya (AHC), amb relació a la personalitat jurídica de l'entitat sol·licitant, farà les consultes necessàries al Registre del sector públic local de Catalunya, regulat pel Decret 95/2015, de 9 de juny.
Si l'AHC no pot obtenir les dades relatives a l'acreditació esmentada, pot requerir a l'entitat sol·licitant perquè l'aporti en el termini de 10 dies.
En cas que no l'aporti en el termini esmentat, es considerarà que desisteix de la petició i s'arxivarà la sol·licitud de subvenció
A part de la documentació relacionada, l'entitat de l'Aministració local ha de disposar de la següent documentació, que es detalla en el certificat abans esmentat, relativa als habitatges i les unitats de convivència de les que sol·licita la subvenció:
L'import de la subvenció per a cada habitatge és el resultat de calcular la diferència entre la renda màxima fixada en el contracte d'arrendament o la contraprestació fixada en el contracte de cessió d'ús i els ingressos ponderats de la unitat de convivència en els termes següents:
Aquestes quanties les podeu consultar a les taules publicades a habitatge.gencat.cat
Si en una unitat de convivència hi ha almenys una persona o més afectades per alguna discapacitat acreditada igual o superior al 33% declarada pel Departament de Treball, Afers Socials i Famílies, els ingressos d'aquesta unitat s'han de comparar amb els del tram següent de les taules de l'IRSC.
En el cas d'habitatges adjudicats a proposta de les meses de valoració de situacions d'emergències econòmiques i socials, s'aplicaran els percentatges establerts en els reglaments locals corresponents, d'acord amb els percentatges de l'article 5.7.a) de la Llei 24/2015, de 29 de juliol, de mesures urgents per a afrontar l'emergència en l'àmbit de l'habitatge i la pobresa energètica.
En tot cas, l'import màxim de la subvenció és de 200€ mensuals per a cada habitatge.
En cas de contractes signats amb anterioritat a l'1 de gener de 2019, l'import de la subvenció serà equivalent a la quantia corresponent a tot l'any 2019.
En el cas de contractes signats entre l'1 de gener de 2019 i la data de finalització del termini de presentació de sol·licituds, l'import de la subvenció serà l'equivalent a la quantia corresponent a les mensualitats incloses entre el mes posterior a la data de la vigència del contracte i el mes de desembre de 2019, inclòs.
Per determinar la quantia de la subvenció es tindrà en compte:
L'atorgament de les subvencions resta subjecta a l'import màxim de la dotació pressupostària i no genera dret de continuïtat en l'assignació de finançament als beneficiaris.
Aquestes subvencions són incompatibles amb:
Les entitats beneficiàries han de justificar el compliment de l'objecte de la subvenció i el compliment de les condicions i de la seva finalitat mitjançant el sistema del compte justificatiu simplificat, amb la presentació de la documentació següent, signada pel secretari/ària de l'ajuntament, el president/a de l'entitat pública o per l'òrgan de govern corresponent:
Aquesta documentació justificativa s'ha de presentar a l'Agència de l'Habitatge de Catalunya com a màxim el 15 de gener de 2020.
Les sol·licituds, acompanyades de la documentació requerida, s'ha de presentar en el Registre telemàtic de la Generalitat, mitjançant l'extranet de les administracions públiques de Catalunya (EACAT), en els termes que estableix la normativa vigent.
La impossibilitat tècnica o d'altre indole no eximeix, en cap cas, a les entitats sol·licitants de l'obligació de trametre la documentació dins el termini establert en la convocatòria.
Si es produeix una interrupció no planificada en el funcionament de l'EACAT durant l'últim dia establert per a la realització del tràmit corresponent, s'ha de sol·licitar un certificat al Consorci Administració oberta de Catalunya (AOC) que justifiqui la impossibilitat tècnica de presentar la sol·licitud de subvenció dins del termini, aquest certificat s'ha de presentar juntament amb la sol·licitud i la documentació pertinent a través dels canals que estiguin operatius.
La signatura i presentació de la sol·licitud suposa la plena acceptació de les bases reguladores i porta implícita l'autorització a l'òrgan gestor perquè pugui comprovar, d'ofici, totes les dades que conté.
El termini màxim per emetre la resolució i notificar-la serà de tres mesos a partir de l'endemà de la finalització del període de presentació de sol·licituds.
Un cop transcorregut aquest termini sense que s'hagi notificat la resolució expressa, les sol·licituds s'entenen desestimades per silenci administratiu.
L'atorgament de la subvenció es fa per Resolució del director/a de l'Agència, es notifica de forma individualitzada a les entitats beneficiàries i ha d'indicar l'import que es concedeix i el concepte subvencionat.
S'entén que les entitats beneficiàries han acceptat la subvenció, si en el termini de 10 dies, comptats a partir de la data de la notificació, no han manifestat expressament la seva renúncia.
Contra les resolucions d'atorgament o denegació de les subvencions d'aquesta convocatòria, que exhaureix la via administrativa, en el termini de dos mesos a comptar de la notificació, les entitats poden formular el requeriment previst a l'article 44 de la Llei 29/1998, de 13 de juliol, reguladora de la jurisdicció contenciosa administrativa o presentar un recurs contenciós administratiu, d'acord amb la Llei esmentada, en el termini de dos mesos, comptats a partir de l'endemà de la notificació.